[{"text_idx": "#000000", "text": "Cynhaliwyd wythnos hynod lwyddianus o ymchwil a datblygu yn Pontio, Bangor. Gorffennaf 2021"}, {"text_idx": "#000002", "text": "Dyma ein rhaglen ddogfen gyda fersiwn byr i ddilyn."}, {"text_idx": "#000004", "text": "We will be working with our new partners Pontio Arts and Innovation Centre, Bangor University and Snowdonia National Park on our exciting new project: Visiting gentlemen scientists, botanists, artists, poets, avid Victorian fern collectors and their effect on the cultural heritage of the local people, landscape and extraordinary wildlife of Snowdonia."}, {"text_idx": "#000005", "text": "Cynhelir wythnos ymchwil a datblygu Chwefror 15 \u2013 19 yng nghwmni Kate \u2018Vertical Dance\u2019 Lawrence a fydd yn dysgu actorion i gerdded ar waliau a \u2018dringo\u2019 mynyddoedd. Sgript gan Wyn Bowen Harries, Cerddoriaeth yng ngofal Stephen Rees."}, {"text_idx": "#000006", "text": "There will be a week of R + D in February in the company of to experiment with actors to create climbing and mountain walking movement. Script by Wyn Bowen Harries, Music by Stephen Rees."}, {"text_idx": "#000009", "text": "Prosiect newydd am fotanegwyr a thywysyddion mynyddoedd Eryri."}, {"text_idx": "#000010", "text": "A new project on the botanists and mountain guides of Snowdonia"}, {"text_idx": "#000012", "text": "Darn o theatr gan Gwmni Pendraw oedd y gwaith cyntaf imi\u2019i weld eleni, rhywbeth a oedd rywfaint yn wahanol i gychwyn y flwyddyn. Mae\u2019r darn yn mynd i\u2019r afael a\u0302 newid hinsawdd, a\u2019r effaith mae hynny\u2019n ei gael ar y byd o\u2019n cwmpas."}, {"text_idx": "#000013", "text": "Cyfieithiad gan Wyn Bowen Harries o gyflwyniad a gafodd ei gyfansoddi\u2019n wreiddiol gan y gwyddonydd Chris Rapley ar y cyd a\u0302 Duncan Macmillan yw 2071. Rhywbeth a oedd yn ymdebygu a\u0302 pherfformiad o ddarlith a gafwyd, a hynny\u2019n canolbwyntio ar bynciau llosg a hynod o berthnasol ar hyn o bryd."}, {"text_idx": "#000014", "text": "Dyma ddarn o waith sy\u2019n gorfodi rhywun i feddwl am yr effaith mae\u2019n ei gael ar y byd o\u2019i gwmpas, a\u2019r hyn fydd yn ein wynebu yn y dyfodol agos os na fyddwn yn gweithredu ynghylch newid hinsawdd. Darn o waith sy\u2019n dilyn ton llwyddiannus rhaglenni megis Blue Planet II (sy\u2019n cael ei chrybwyll yn y cyflwyniad) a Cowspiracy yw 2071. Wrth ddefnyddio ffeithiau gwyddonol mae\u2019r cyflwyniad yn cyfleu effaith bodau dynol ar newid hinsawdd yn glir, a hynny ar ffurf greadigol."}, {"text_idx": "#000015", "text": "Cafwyd sawl jo\u0302c sinigaidd a chlyfar yn y cyflwyniad gan Wyn Bowen Harries, a\u2019r rheiny\u2019n ysgafnhau\u2019r perfformiad, cyn gwneud i rywun ystyried yr hyn sydd newydd gael ei ddatgan, a mor \u2018bizarre\u2019 yw\u2019r sefyllfa yr ydym ynddi ar hyn o bryd."}, {"text_idx": "#000016", "text": "Yn gefndir i\u2019r cyflwyniad gan Wyn Bowen Harries, roedd Gwilym Bowen Rhys ac Angharad Jenkins yn perfformio trac sain byw. Wrth ddefnyddio technegau amrywiol roedd modd i\u2019r perfformwyr greu sain trawiadol, ffilmig ei naws. Roedd defnydd y ddau berfformiwr o wahanol offerynnau, yn ogystal a\u0302 defnydd o\u2019r \u2018loop pedal\u2019 yn creu tensiwn ac yn cyfeilio a chyd-dynnu gyda naws y cyflwyniad geiriol. Cafwyd sawl ca\u0302n gofiadwy gan Gwilym Bowen Rhys, a chan fod y rhain yn y Gymraeg roeddynt yn cyfleu mor agos atom yw effeithiau newid hinsawdd. Cafwyd un ga\u0302n ingol iawn a orfododd y gynulleidfa i feddwl am effaith ein dewisiadau ni ar y rheiny fydd yma ymhen can mlynedd \u2013 sut le fydd ar y byd o\u2019n cwmpas erbyn hynny, tybed? Cefais f\u2019atgoffa o gerddoriaeth Ernest Bloch mewn ca\u0302n arall, un ddi-gyfeiliant y tro hwn. Roedd y tristwch a gafodd ei gyfleu ym mherfformiad Gwilym Bowen Rhys yn gwneud i mi feddwl am waith y cyfansoddwr Iddewig, yn arbennig ei waith From Jewish Life a gyfansoddodd Ernest Bloch ar gyfer y soddgrwth ddechrau\u2019r ganrif ddiwethaf."}, {"text_idx": "#000017", "text": "Er taw nid pregeth oedd y cyflwyniad hwn, mae\u2019n bosib y gellid ei ddisgrifio fel rhyw fath o ddrama brotest, neu o leiaf un sy\u2019n codi cwestiynau ynghylch y cyfeiriad y mae\u2019r byd yn mynd iddo, a gwneud i rywun feddwl yn ddyfnach ynghylch y byd o\u2019i gwmpas a\u2019i ddewisiadau o ddydd i ddydd."}, {"text_idx": "#000018", "text": "A\u2019r hyn dwi wedi\u2019i wneud ers mynychu\u2019r cyflwyniad hwn? Dwi wedi mynd ati i wneud ymchwil pellach ar yr effaith dwi\u2019n ei gael ar y byd o\u2019m cwmpas. Dwi am ddechrau defnyddio \u2018cotton buds\u2019 pydradwy yn lle rhai sy\u2019n cynnwys plastig, a dwi\u2019n ceisio dod o hyd i frwsh danedd wedi\u2019i wneud o fambw\u0302 i\u2019w brynu. Dwi am fwynhau dishgled o de rhydd yn amlach hefyd \u2013 wyddoch chi nad yw bagiau te yn pydru\u2019n llwyr? Nid yw\u2019r glud sy\u2019n cadw\u2019r bag te at ei gilydd yn eco-gyfeillgar!"}, {"text_idx": "#000019", "text": "Mae\u2019r cyflwyniad yn parhau i fod ar daith tan 7 Chwefror 2018."}, {"text_idx": "#000020", "text": "Cyhoeddi Taith newydd Cwmni Pendraw"}, {"text_idx": "#000022", "text": "2071 \u2013 Sioe amgylcheddol ar daith"}, {"text_idx": "#000023", "text": "Beth yw\u2019r ffordd orau o gyflwyno trafodaeth am newid hinsawdd i\u2019r theatr? Dyna\u2019r her y mae cwmni theatr Cwmni Pendraw wedi\u2019i gosod iddo\u2019i hun."}, {"text_idx": "#000024", "text": "Mae\u2019r Cwmni, sydd yn arbenigo mewn cyflwyno hanes a gwyddoniaeth i\u2019r theatr, yn teithio o amgylch Cymru gyda 2071, prosiect theatr amgylcheddol aml-gyfrwng, a fydd yn teithio ym mis Ionawr a Chwefror 2018. Mae\u2019r Cwmni yn awyddus i berfformio o flaen myfyrwyr ysgolion a cholegau yn ystod y dydd. Cysylltwch a\u0302 Casi Wyn: am ragor o wybodaeth am hyn."}, {"text_idx": "#000025", "text": "Mae\u2019r Cwmni wedi cyfieithu ac addasu drama sy\u2019n seiliedig ar eiriau gwyddonydd newid hinsawdd sydd ymysg arbenigwyr blaenllaw\u2019r byd yn y maes. Mae\u2019n adolygu ei fywyd a\u2019i yrfa ac yn edrych ar sut fyd y bydd ei orwyres yn ei etifeddu yn 2071. Mae\u2019r cynhyrchiad wedi\u2019i ddisgrifio fel sioe sydd yn \u2018torri tir newydd yn y theatr Gymraeg.\u2019"}, {"text_idx": "#000026", "text": "Yr actor adnabyddus, Wyn Bowen Harries, sydd yn cyfarwyddo ac yn chwarae\u2019r brif ran yn 2071, gan ddiweddaru\u2019r ddrama wreiddiol gan yr Athro Chris Rapley a Duncan Macmillan, a\u2019i thrwytho gyda delweddau a cherddoriaeth a chaneuon newydd wedi\u2019u cyfansoddi gan Angharad Jenkins a Gwilym Bowen Rhys. Mae\u2019r sioe hefyd yn torri trwy \u2018bedwaredd wal\u2019 y llwyfan i gynnwys y gynulleidfa yn y perfformiad."}, {"text_idx": "#000027", "text": "Fel yr esbonia Wyn Bowen Harries:"}, {"text_idx": "#000029", "text": "Er enghraifft, cafwyd cyfnod hir o dymheredd sefydlog, gweddol lonydd o ran newidiadau hinsawdd yn ystod y cyfnod a welodd datblygiad dynoliaeth a ddechreuodd 12,000 o flynyddoedd yn o\u0302l. Ni newidiodd lefel y mo\u0302r mwy na 0.2mm y flwyddyn. Ond yn y ganrif ddiwethaf cododd 1.8mm bob blwyddyn ac erbyn heddiw mae wedi codi ddwywaith cymaint, sef 3.3mm y flwyddyn. Er nad yw hyn yn swnio\u2019n llawer, mae hyn yn bwysig ac yn arwyddocaol. Bellach mae lefel y mo\u0302r wedi codi bron 20cm. Mae hyn wir yn dangos bod cydbwysedd, balans deinamig y system hinsawdd wedi\u2019i aflonyddu."}, {"text_idx": "#000030", "text": "Er mai pwnc dwys sydd yma, mae ein stori\u0308wr yn gorffen ar nodyn cadarnhaol \u2013 bod gennym gyfleoedd i ymateb i\u2019r her sy\u2019n ein hwynebu, ac rwy\u2019n gobeithio y bydd ein cynulleidfa yn gadael y theatr yn meddwl am newidiadau y gallan nhw eu gwneud i gyfrannu at ddyfodol ein planed anhygoel.\u201d"}, {"text_idx": "#000033", "text": "Mae\u2019r cerddor roc a gwerin amryddawn Gwilym Bowen Rhys wedi ymuno a\u0302 Chwmni Pendraw ar gyfer 2071, cynhyrchiad newydd Cwmni Pendraw, sy\u2019n mynd ar daith yn y flwyddyn newydd."}, {"text_idx": "#000035", "text": "Mae 2071 yn \u2018chwalu\u2019r ffiniau rhwng cerddoriaeth a\u2019r gwyddorau\u2019 er mwyn trafod newid hinsawdd a dyfodol ein cymunedau. Mae\u2019r sioe arloesol yn cyfuno gwyddoniaeth a\u0302 geiriau, delweddau a cherddoriaeth mewn digwyddiad rhyngweithiol er mwyn ennyn ystyriaeth o newid hinsawdd a\u2019r angen i warchod ein hamgylchedd."}, {"text_idx": "#000036", "text": "\u201cDwi wrth fy modd i fod yn rhan o\u2019r cynhyrchiad pwysig yma. Mae newid hinsawdd a dyfodol ein planed yn rhywbeth sy\u2019n effeithio arnom i gyd. Trwy ddefnyddio fy ffidil, effeithiau technegol, a sawl offeryn bach anarferol, dwi wedi ceisio creu awyrgylch i gyfleu emosiwn a throi pwnc cymhleth, pwysig yn fwy hygyrch a dealladwy. Yn sicr, dwi wedi dysgu cryn dipyn wrth weithio ar y cynhyrchiad, a dwi\u2019n gobeithio bydd 2071 yn agoriad llygaid i\u2019r sawl sy\u2019n dod i\u2019w weld.\u201d"}, {"text_idx": "#000037", "text": "Meddai Gwilym: \u201cPan glywais am broject 2071, roeddwn yn awyddus i gymryd rhan. Mae newid hinsawdd yn bwnc sydd werth ei drafod mewn unrhyw gyfrwng ac ar unrhyw gyfle. Roedd yn ymddangos i mi fod cyfle yma i sgwennu caneuon newydd sy\u2019n trafod y pwnc, a\u2019u rhannu efo cynulleidfaoedd newydd.\u201d"}, {"text_idx": "#000038", "text": "Yr actor adnabyddus, Wyn Bowen Harries, sydd yn cyfarwyddo\u2019r cyfan ac yn perfformio yn y cynhyrchiad. Yn ogystal a\u0302\u2019r gerddoriaeth gan Gwilym Bowen Rhys, ac Angharad Jenkins (Calan), mae delweddau sy\u2019n cyd-fynd a\u0302\u2019r cynnwys wedi eu golygu gan Sio\u0302n Eirwyn Richards, ac Aled Hughes sy\u2019n gyfrifol am y sain."}, {"text_idx": "#000039", "text": "Bydd posib gweld 2071 mewn sawl theatr yng Nghymru rhwng 18 Ionawr a 7 Chwefror 2018. Yn ogystal a\u0302\u2019r perfformiadau gyda\u2019r nos, mae\u2019r Cwmni yn awyddus i fynd a\u0302\u2019u sioe at bobl ifanc ac yn perfformio yn ystod y dydd. Cysylltwch a\u0302 Casi Wyn: am ragor o wybodaeth am hyn."}, {"text_idx": "#000040", "text": "Addasiad a diweddariad o gynhyrchiad Saesneg gan wyddonydd blaenllaw yw 2071, gyda\u2019r fersiwn Cymraeg, sydd wedi cael ei ddatblygu dros gyfnod, yn cynnwys llawer mwy o gerddoriaeth a delweddau na\u2019r gwreiddiol."}, {"text_idx": "#000041", "text": "Yn o\u0302l Wyn Bowen Harries:"}, {"text_idx": "#000042", "text": "\u201cEr mai pwnc dwys sydd yma, mae\u2019r cynnwys ynghylch yr her sy\u2019n wynebu dynoliaeth yn gadarnhaol. Rwy\u2019n gobeithio y bydd y modd yr ydym yn cyfleu\u2019r ffeithiau, ynghyd a\u0302\u2019n cyfuniad o ddelweddau a cherddoriaeth, yn rhoi cyfle unigryw i bobl ystyried pwnc sydd yn berthnasol i bob un ohonom.\u201d"}, {"text_idx": "#000043", "text": "\u201cRo\u0302l theatr yw cynnig adloniant ond hefyd ein cyffroi a\u2019n hannog i ystyried rhyw gwestiwn penodol. Cwestiwn mawr am ein dyfodol sydd gan 2071 i ni ei ystyried.\u201d"}, {"text_idx": "#000044", "text": "Mae Angharad Jenkins yn ymateb i\u2019r her o weithio mewn maes cerddorol newydd gyda\u2019r cynhyrchiad hwn. Gan ddefnyddio pedalau effaith gwahanol, ac offerynnau anarferol ac anghyfarwydd, mae hi\u2019n llwyddo i greu awyrgylch sydd yn cyfleu\u2019r emosiwn y tu o\u0302l i\u2019r pwnc gwyddonol cymhleth. Mae ei ffidil wythawd yn rhygnu ymlaen fel peiriant dyrnu wrth drafod y chwyldro diwydiannol, gydag oedi ac ailadrodd yn cydblethu mewn seinwedd sydd yn cyfleu tor calon pan fo\u2019r ysgafell ia\u0302 yn torri. Mae caneuon pwerus a bachog Gwilym Bowen Rhys, yn cynnig seibiant rhwng y wyddoniaeth, gan wneud 2071 yn gynhyrchiad diddorol ar sawl lefel. Bydd 2071 yn mynd i\u2019r galon, yn eich herio yn feddyliol ac yn emosiynol. Os dim arall, bydd yn eich gadael eisio gwneud gwahaniaeth i warchod eich planed gwerthfawr."}, {"text_idx": "#000045", "text": "Wedi dychwelyd o Wlad yr Ia\u0302 gyda mwy o ymchwil ar gyfer \u20182071\u2019. Mae\u2019r rhewlifau\u2019n crebachu\u2019n gyflym, yr afonydd yn newid cwrs a systemau creu ynni naturiol yn newid. Diolch i Rhys Bowen Harries a chwmni Glacier Guides Iceland am eu cymorth.. Dyma rhai lluniau a fydd yn \u20182071\u2019 yn Eisteddfod Mo\u0302n ac ar daith Hydref/Tachwedd 2017."}, {"text_idx": "#000046", "text": "Back from Iceland. The glaciers are retreating, the rivers are changing threatening local renewable energy sources. Thanks to Rhys Bowen Harries and Glacier Guides Iceland for their help. Here are some pics which will be seen in our new show \u20182071\u2019."}, {"text_idx": "#000047", "text": "Diolch i bawb a gyfranodd i lwyddiant y cyflwyniadau a\u2019r sgyrsiau yn Y Galeri, Caernarfon a Neuadd Ogwen Bethesda. Bydd Cwmni Pendraw yn trafod y camau nesaf ar y daith i 2071."}, {"text_idx": "#000050", "text": "Oes gennych chi gyfrif yn barod? Mewngofnodwch nawr."}]